Πυλαρινός

Το επώνυμο Πυλαρινός είναι πατριδωνυμικό που δηλώνει καταγωγή από την περιοχή της Πυλάρου της Κεφαλονιάς. Η Πύλαρος βρίσκεται στο βορειοανατολικό τμήμα του νησιού ανάμεσα σε δύο κόλπους, της Αγίας Ευφημίας και του Μύρτου.

Το επώνυμο εμφανίστηκε και εμφανίζεται στο Ιόνιο πέλαγος και στα νησιά, δηλαδή στον τόπο καταγωγής του αρχικά. Πολλές αναφορές υπάρχουν για τον Ιάκωβο Πυλαρινό (1659-1718), ιατρός, πρωτοπόρος του εμβολιασμού. Ο Ιάκωβος Πυλαρινός ήταν από το Ληξούρι, σπούδασε στην Πάντοβα της Ιταλίας Νομική και μετά ξανά πήγε στην Πάντοβα και σπούδασε Ιατρική και διακρίθηκε ως ο πρωτοπόρος του εμβολιασμού κατά της Ευλογιάς.

Κυριότεροι τόποι  όπου συναντάται το επώνυμο είναι το Ληξούρι, τα Μακριώτικα και η Αγ. Ευφημία Κεφαλονιάς, καθώς και οι Ορθονιές Ζακύνθου.

Μερικά από τα επιφανή πρόσωπα με το επώνυμο συμπεριλαμβάνουν τους ακόλουθους:

 Ιάκωβος Πυλαρινός (1659-1718), ιατρός, πρωτοπόρος του εμβολιασμού
Σταματέλος Πυλαρινός (1796-1875), ιατρός και ριζοσπάστης πολιτευτής
 Φραγκίσκος Πυλαρινός (1802 -1882), καθηγητής φιλοσοφίας στο Πανεπιστήμιο Αθηνών, υποστηρικτής της ένωσης των Επτανήσων με την Ελλάδα και υποστηρικτής των θεωριών του Σαιντ-Σιμόν
Όθων Σταματέλου Πυλαρινός (1833-1899), καθηγητής Νομικής των πανεπιστημίων Κερκύρας και Αθηνών, βουλευτής ΠάληςΛόγος επικήδειος εις Οθωνα Σ. Πυλαρινόν, αρχαίον καθηγητήν των πανεπιστημίων Κερκύρας και Αθηνών: εκφωνηθείς εν τω Ιερώ ναώ του Παντοκράτορος εν Ληξουρίω τη 19 Νοεμβρίου 1899, Ηλίας Α. Τσιτσέλης, Τύποις «Η Κεφαλληνία», 1900 
Όθων Κωνσταντίνου Πυλαρινός (1903-1990), καθηγητής μαθηματικών στο Πανεπιστήμιο της Θεσσαλονίκης και ακαδημαϊκός
 Σάββας Αναστασίου Πυλαρινός (1910-1996), γενν. στην Μενεμένη Μικράς Ασίας. Το 1914 εγκαταστάθηκε στην Θεσσαλονίκη λόγω διωγμών, και το 1948 στην Αθήνα δραστηριοποιήθηκε σε κινηματογραφικές επιχειρήσεις με (αντιπροσωπεία Ρωσικών ταινιών 1948-53, της Paramount 1953-1983, εισαγωγές ανεξάρτητες, Αιθουσάρχης κινηματογράφων ανά την Ελλάδα, παραγωγή Ελληνικών ταινιών, με την επωνυμία Σάββας φίλμς ΑΕ) 4 ετη διετέλεσε πρόεδρος των κινηματογραφιστών.
Ραφαήλ Πυλαρινός (γενν. 1962), μαέστρος

Αναφορές

 Εξωτερικοί Σύνδεσμοι 

Πυλαρινος